אוניברסיטת קוריאה

אוניברסיטת קוריאה (בקוריאנית: 고려대학교) היא אוניברסיטה פרטית, הממוקמת בסיאול שבקוריאה הדרומית, אשר הוקמה ב-1905. באוניברסיטה לומדים כ-29,000 סטודנטים, והיא נחשבת לאחת משלוש האוניברסיטאות היוקרתיות ביותר בקוריאה הדרומית המכונות על ידי התקשורת בכינוי SKY . באוניברסיטת קוריאה פועלות 59 מחלקות ותוכניות אקדמיות המאורגנות ב-17 קולג'ים ובתי ספר לתארים מתקדמים. מאז הקמתה ועד היום (2024) סיימו את לימודיהם באוניברסיטה למעלה מ-280,000 בוגרים. היסטוריה אוניברסיטת קוריאה הוקמה בשנת 1905 ונחשבה לסמל לאומי משמעותי בזמן הכיבוש היפני בקוריאה. בשנת 1937 נפתחה הספרייה המקומית. בתחילה האוניברסיטה פעלה כקולג' ונעשו מאמצים מצד מנהליה להפוך אותה לאוניברסיטה של ממש. מאמצים אלו כשלו בזמן מלחמת העולם השנייה, כאשר הקולג' הוכפף לפיקוח הדוק מצד השלטון היפני. בסופו של דבר, המוסד הפך לאוניברסיטה בשנת 1945, עם עצמאותה של קוריאה והחלו לימודים בשלושה תחומים: מדעי המדינה ומשפטים, כלכלה ומסחר ואמנויות. בשנים שלאחר מכן החלו גם לימודי מדעים וחקלאות. בדצמבר 1963 החלו לראשונה (בפעם הראשונה במדינה) לימודי תואר שני בכלכלה. מבנה אקדמי כיום פועלים באוניברסיטת קוריאה 17 קולג'ים ובתי ספר: הקולג' להנדסה הקולג' לחינוך הקולג' ללימודים בין-לאומיים הקולג' למדעי החיים והביוטכנולוגיה הקולג' למדעים הקולג' לרפואה הקולג' לאמנויות הקולג' למדע המדינה וכלכלה הקולג' למדעי הבריאות הקולג' לסיעוד בית ספר למנהל עסקים בית ספר למשפטים בית הספר לאבטחת מידע בית הספר לאמנות ועיצוב בית הספר ללימודים בין-תחומיים בית הספר למדיה ותקשורת בית הספר לפסיכולוגיה דירוגים בין-לאומיים דירוג שאנגחאי: מקום 201–300 (2023) Times Higher Education: מקום 201–250 (2024) דירוג QS לאוניברסיטאות: מקום 79 (2024) קישורים חיצוניים אתר האינטרנט הרשמי של אוניברסיטת קוריאה (בקוריאנית) אתר האינטרנט הרשמי של אוניברסיטת קוריאה (באנגלית) אוניברסיטת קוריאה, ברשת החברתית פייסבוק